Numatoma teisinės pagalbos sistemos reforma turėtų būti baigta iki 2024 m. Teisinės pagalbos sistema yra daugiapakopė. Be internete piliečiams prieinamos informacijos, teisinės pagalbos centrai teikia nemokamas konsultacijas (pirmoji linija) ir gali nukreipti pas privačius advokatus ir mediatorius (antroji linija), kuriems Teisinės pagalbos valdyba, atsižvelgdama į bylos tipą, sumoka fiksuotą atlygį. Piliečiai taip pat gali tiesiogiai kreiptis į valstybės apmokamą teisininką ar mediatorių. Teisinė pagalba daugiausia finansuojama iš viešųjų lėšų, o reikalavimus teisinei pagalbai gauti atitiktų maždaug 38 proc. piliečių . Vykdant numatomą teisinės pagalbos sistemos reformą, planuojama toliau tobulinti būdus, kuriais piliečiams pateikiama informacija, taip pat padidinti teisinės pagalbos centrų skaičių. Reformoje taip pat numatyta didesnį dėmesį skirti neteisminiams sprendimams, o antrajai linijai būtų priskiriami nauji paslaugų teikėjai, ne tik advokatai ir mediatoriai. Nors reforma siekiama teisinę pagalbą pritaikyti prie piliečių poreikių, sukūrus patariamąją instituciją, kuri galėtų vertinti, ar bylos atitinka valstybės apmokamai teisinei pagalbai taikomus reikalavimus, gali būti padarytas neigiamas poveikis teisei kreiptis į teismą . Suinteresuotieji subjektai, įskaitant Advokatų tarybą ir Teisminių institucijų asociaciją, kritikuoja numatomą reformą pabrėždami, kad būtina užtikrinti teisę kreiptis į teismą . Be to, išsakyti tam tikri nuogąstavimai dėl teisinės pagalbos sistemai skiriamo finansavimo dydžio .

Nyderlandų teisingumo sistemai būdinga tai, kad teismų nepriklausomumo suvokimo lygis yra aukštas, o teisingumo kokybės puoselėjimui skiriamas ypatingas dėmesys. Keletas iniciatyvų, kuriomis siekiama dar labiau stiprinti teismų nepriklausomumą, šiuo metu yra vykdomos arba dėl tokių iniciatyvų vyksta diskusijos, be kita ko, dėl teismo bylų paskirstymo metodo ir dėl Teismų tarybos ir Aukščiausiojo Teismo narių skyrimo procedūrų. Kalbant apie teisingumo sistemos kokybę, šiuo metu vykdoma daug nedidelių projektų, kuriais siekiama stiprinti teisę kreiptis į teismą, taip pat didinama šių projektų apimtis. Taip pat numatyta reformuoti teisinės pagalbos sistemą, o tai paskatino teisės specialistų diskusijas. Be to, teisingumo sistemai būdingas nuolat aukštas veiksmingumo lygis.

Įgyvendinant keletą pastaruoju metu pradėtų iniciatyvų siekiama sustiprinti institucinius kovos su korupcija pajėgumus. 2019 m. prokuratūros metinėje ataskaitoje nurodoma, kad Nacionalinės policijos vidaus tyrimų departamentas atliko 61 tyrimą dėl valstybės pareigūnų su korupcija susijusių nusikalstamų veikų. Kai kurie tyrimai buvo susiję su neskelbtinos informacijos nutekinimu ir ryšiais su organizuotomis nusikalstamomis grupėmis . Pastaraisiais metais buvo sustiprinti instituciniai kovos su korupcija pajėgumai. Be kita ko, nuo 2016 m. vyriausybė padidino prokuratūros ir Fiskalinės žvalgybos ir tyrimų departamento finansavimą, skirtą kovai su korupcija ir pinigų plovimu, todėl nuo 2018 m. šioms tarnyboms kasmet papildomai skirta 20 mln. EUR. Dėl šios priežasties 2016 m. rugsėjo mėn. Fiskalinės žvalgybos ir tyrimų departamente buvo įsteigtas specialus Kovos su korupcija centras. Be to, 2017 m. Nacionalinės prokuratūros sunkių sukčiavimo nusikaltimų, nusikaltimų aplinkai ir turto konfiskavimo skyriuje buvo sudaryta „kovos su korupcija grupė“, daugiausia dėmesio skirianti kyšininkavimo užsienyje ir komercinio kyšininkavimo nusikaltimų tyrimui. 2019 m. lapkričio mėn. buvo patvirtintas teisės aktas, kuriuo suteikiama galimybė centriniame registre rinkti kokybinius duomenis apie valstybės pareigūnų papirkinėjimą. Pasitelkiant naująjį registrą siekiama ilgesnį laikotarpį saugoti ir naudoti policijos duomenis. Taip Nacionalinės policijos vidaus tyrimų departamentui bus suteikta galimybė vėliau panaudoti šiuos duomenis atliekant tyrimą ar pradėti naują tyrimą, remiantis gautais gausiais perspėjimais.

Europos audiovizualinė observatorija (2019), IRIS Special, 2019-1: The independence of media regulatory authorities in Europe, https://rm.coe.int/the-independence-of-media-regulatory-authorities-in-europe/168097e504 .

Bylų nagrinėjimo trukmės iniciatyvinė grupė (2019), Disposition times in movement! – final report of the disposition times in movement project.

Antrųjų Rūmų nariai Maartenas Groothuizenas ir Michielis van Nispenas (2019), Motion about potential vulnerabilities in the law on judicial organization.

Visuomenė ir politikai skiria didelį dėmesį temoms, susijusioms su teisinės valstybės principu. Senatas reguliariai rengia politinius debatus dėl teisinės valstybės principo taikymo būklės , kuriuose senatoriai turi galimybę diskutuoti su ministrais ir teikti siūlymus temomis, susijusiomis su teisinės valstybės principu . Pavyzdžiui, 2020 m. kovo mėn. senatoriai pateikė aštuonis naujus pasiūlymus, susijusius, be kita ko, su teisminių institucijų savarankišku išteklių valdymu. Tokia pati praktika kaip Senate taikoma ir Antruosiuose Rūmuose. 2020 m. sausio mėn. Parlamento teisingumo ir saugumo reikalų komitetas surengė konferenciją, kurioje teisminių institucijų atstovai, advokatai ir politikai aptarė temą „Teisinės valstybės principai XXI-ajame amžiuje“. Pasitelkiant tokias iniciatyvas, suteikiama galimybė aptarti klausimus, susijusius su teisinės valstybės principu, ir didinti informuotumą šia tema. Be to, 2019 m. rugsėjo mėn. įvykdyta advokato, dalyvavusio didelio atgarsio sulaukusioje baudžiamojoje byloje, žmogžudystė buvo įvertinta kaip milžiniška grėsmė teisinės valstybės principui, paskatinusi vyriausybę imtis papildomų priemonių kovojant su organizuotu nusikalstamumu ir skirti papildomą finansavimą vietos politikų, teisėjų, prokurorų, policijos pareigūnų, advokatų ir žurnalistų apsaugai . Tuo pačiu metu buvo paskelbta keletas didelio atgarsio sulaukusių teismo sprendimų , kuriais buvo sukeltos politinės diskusijos apie teisminių institucijų vaidmenį kitų valstybės valdžios subjektų atžvilgiu . Šiais pokyčiais buvo grindžiamos diskusijos ir iniciatyvos, kuriomis siekiama toliau puoselėti teisinės valstybės principo kultūrą. Naujausiose Viešojo administravimo institucijų tarybos ir Valstybės tarybos ataskaitose pabrėžiama, kad pastaraisiais metais teisinės valstybės principas tapo dažnai aptarinėjama tema. Viešojo administravimo institucijų taryba vyriausybei rekomenduoja parengti „Teisinės valstybės principo politikos darbotvarkę“, kad būtų stiprinama teisinės valstybės principo kultūra . Valstybės taryba paskelbė ketinanti surengti „Pokalbius apie teisinės valstybės principą“, siekdama įvairių valstybės institucijų, susijusių su teisinės valstybės principo įgyvendinimu, atstovus paskatinti keistis nuomonėmis.

Valdžios sektorius vykdo politikos priemonę, kuria siekiama dialogo su pilietine visuomene ir piliečiams suteikiama galimybė susipažinti su informacija. Nyderlandai laikomi šalimi, turinčia atvirą pilietinės visuomenės aplinką . Atsižvelgdama į Darnaus vystymosi tikslus, 2019 m. Vyriausybė pradėjo taikyti pilietinės visuomenės organizacijų sistemos politikos priemonę, kuria buvo numatyta galimybė steigti partnerystes (pvz., Žodžio galia ir moterys, taika ir saugumas (Power of Voices and Women, Peace and Security). Parlamentui buvo pateiktas teisės akto, kuriuo siekiama pagerinti galimybę susipažinti su įvairių institucijų priimtais administraciniais sprendimais, naudojant vieno langelio principu veikiantį portalą, projektas. Šiame portale taip pat yra numatyta galimybė teikti specialius pranešimus apie teisės aktus ar administracinius sprendimus, susijusius su piliečio konkrečia aplinka.

Nusistovėjusi praktika – priimant teisės aktus atlikti poveikio vertinimus ir konsultuotis su suinteresuotaisiais subjektais. Teisės akto pasiūlymą gali parengti vyriausybė arba Antrųjų Rūmų nariai, o tada jis perduodamas Valstybės tarybai, kurios patariamasis skyrius rengia nuomonę dėl šio pasiūlymo . Tuomet pasiūlymą priima Antrieji Rūmai ir paskui Senatas , o teisės aktas įsigalioja pasirašius Karaliui ir atitinkamos srities ministrui. Prieš teisės aktų pasiūlymus pateikiant Parlamentui, jie išanalizuojami pasitelkiant poveikio vertinimo sistemą . Rengdama teisės aktų projektus vyriausybė laikosi politikos, pagal kurią teisės aktų projektai turi būti pateikti svarstyti per ne trumpiau kaip keturias savaites trunkančias atviras internetines konsultacijas . Trumpa gautų pastabų santrauka, nurodant, kaip buvo į jas atsižvelgta, skelbiama internete . Reikėtų atkreipti dėmesį, kad rengiamos konsultacijos su Teismų taryba dėl naujų įstatymų, susijusių su teisingumo vykdymu. Teismų taryba savo nuomones patvirtina po konsultacijų su teismais. Be to, nuolatinės patariamosios tarybos, kaip antai Viešojo administravimo institucijų taryba, atlieka tam tikrą vaidmenį stabdžių ir atsvarų sistemoje, nes savo iniciatyva arba vyriausybės ar Parlamento prašymu rengia nepriklausomas nuomones.

GRECO (2015), Ketvirtasis vertinimo etapas. Nyderlandų rekomendacijų įgyvendinimo ataskaita. Parlamento narių, teisėjų ir prokurorų korupcijos prevencija.

GRECO (2018), Penktasis vertinimo etapas. Nyderlandų vertinimo ataskaita dėl korupcijos prevencijos ir sąžiningumo skatinimo centriniame valdžios sektoriuje (aukščiausio vykdomojo lygmens pareigos) ir teisėsaugos agentūrose.

JT žmogaus teisių komitetas (2019), Tarptautinis pilietinių ir politinių teisių paktas: baigiamosios pastabos dėl penktosios Nyderlandų periodinės ataskaitos.

Komunikacijos generalinis direktoratas (2016–2020), „Eurobarometras“: Nacionalinės teisingumo sistemos nepriklausomumo ES suvokimas plačiojoje visuomenėje.

Komunikacijos generalinis direktoratas (2019), greitoji „Eurobarometro“ apklausa Nr. 482: verslo požiūris į korupciją Europos Sąjungoje.

Komunikacijos generalinis direktoratas (2020), specialioji „Eurobarometro“ apklausa Nr. 502 dėl korupcijos.

Nacionalinis ombudsmenas (2020), Proper Provision of Information is the Basis of Access to Justice – Bottlenecks in the Provision of Information about Penalties and Dismissal Decisions,

Nyderlandų advokatų taryba, Nyderlandų teisminių institucijų asociacija, socialinių darbuotojų organizacija Social Work Netherlands, Būsto asociacija, aljansas RIBW Alliance (2019), Stand up for the rule of law! https://www.advocatenorde.nl/nieuws/gezamenlijke-verklaring-nova-nvvr-en-swn-sta-op-voor-de-rechtsstaat .

Nyderlandų Aukščiausiasis Teismas, 2019 m. rugsėjo 13 d. Sprendimas, Urgenda, ECLI:NL:HR:2019:2007.

Nyderlandų Karalystės oficialusis valstybės leidinys (2019), Decree of 28 November 2019, amending the decree on police data concerning theme-processing to combat official bribery and amending the decree on police data for special investigative forces concerning theme-processing to combat human trafficking.

Nyderlandų parlamentinės sistemos valstybinė komisija (2018), Democracy and the rule of law in equilibrium – final report of the State Commission on the Parliamentary System in the Netherlands.

Nyderlandų vyriausybė (2020), Iš Nyderlandų gauti atsakymai rengiant 2020 m. teisinės valstybės principo taikymo ataskaitą.

Nyderlandų vyriausybė, Measures against undermining criminality, https://www.rijksoverheid.nl/onderwerpen/ondermijning/maatregelen-tegen-ondermijnende-criminaliteit .

Nyderlandų vyriausybė, Safeguarding press freedom, https://www.government.nl/topics/the-media-and-broadcasting/safeguarding-press-freedom .

Nyderlandų vyriausybė, Žiniasklaidos fondai, https://www.government.nl/topics/the-media-and-broadcasting/funds-for-the-media .

Nyderlandų žiniasklaidos paslaugų reguliavimo institucija, Žiniasklaidos pliuralizmo observatorija: žiniasklaidos priemonių koncentracija, https://www.mediamonitor.nl/mediabedrijven/ .

Nyderlandų žmogaus teisių teisininkų komitetas (2020), Letter on concerns about corona measures in criminal justice, https://njcm.nl/wp-content/uploads/2020/05/NJCM-brief-aan-minister-Grapperhaus-gewijzigde-aanhef.pdf .

Pasaulio ekonomikos forumas (2013–2015), Pasaulinio konkurencingumo ataskaita.

Pranešėjų rūmai (2019), 2019 m. Pranešėjų rūmų metinė ataskaita.

Profesorius Tarlachas McGonagle‘as (2018), Kovos su smurtu ir agresija prieš žurnalistus iniciatyvinės grupės susitarimas, https://www.ivir.nl/publicaties/download/Agreement-of-the-Steering-Group-on-Aggression-and-violence-against-journalists-EN-translation.pdf .